Document ID: 31994D0167

Nõukogu otsus,
10. märts 1994,
mis käsitleb ühenduse poolt rahvusvahelise tolliprotseduuride lihtsustamise ja kooskõlastamise konventsiooni teatavate lisade suhtes tehtud reservatsioonide muutmist
(94/167/EÜ)
EUROOPA LIIDU NÕUKOGU,
võttes arvesse Euroopa Ühenduse asutamislepingut, eriti selle artiklit 113,
võttes arvesse komisjoni ettepanekut
ning arvestades, et:
otsusega 75/199/EMÜ [1] sai ühendusest rahvusvahelise tolliprotseduuride lihtsustamise ja kooskõlastamise konventsiooni lepinguosaline;
nimetatud otsusega ning otsustega 77/415/EMÜ, [2] 78/528/EMÜ, [3] 80/391/EMÜ, [4] 85/204/EMÜ, [5] 86/103/EMÜ, [6] 87/593/EMÜ, [7] 87/594/EMÜ, [8] 88/355/EMÜ [9] ja 88/356/EMÜ [10] on ühendus heaks kiitnud kõnealuse konventsiooni 18 lisa;
kõnealuse konventsiooni artikli 5 lõike 1 kohaselt on ühendus teinud reservatsioone mõningate neis lisades määratletud standardite ja soovituslike tavade suhtes, et täita tolliliidus kehtivaid erinõudeid;
vastavalt kõnealuse konventsiooni artikli 5 lõikele 2 on ühendus kohustatud vähemalt kord kolme aasta jooksul vaatama läbi standardid ja soovituslikud tavad, mille suhtes ta on teinud reservatsioonid; konventsiooni artikli 5 lõike 1 kohaselt võivad lepinguosalised teha reservatsioone ka pärast lisa heakskiitmist,
ON VASTU VÕTNUD JÄRGMISE OTSUSE:
Artikkel 1
Ühenduse reservatsioone rahvusvahelise tolliprotseduuride lihtsustamise ja kooskõlastamise konventsiooni lisade A.1, A.2, B.1, B.2, B.3, C.1, D.1, D.2, E.1, E.3, E.4, E.5, E.6, E.8, F.1, F.2, F.3 ja F.6 suhtes muudetakse käesoleva otsuse lisas esitatud läbivaatamise tulemusena.
Artikkel 2
Nõukogu eesistuja määrab isiku, kellel on õigus teavitada Tollikoostöö Nõukogu peasekretäri artiklis 1 osutatud läbivaatamise tulemustest.
Brüssel, 10. märts 1994

Labels: 3
5